Dvorianky

Dvorianky (v minulosti Te(c)hna, Dvorianka, ) sú obec na Dolnom Zemplíne, súčasť okresu Trebišov, Košického kraja, Slovenskej republiky.

Polohopis 
Dvorianky ležia na Východnom Slovensku, v blízkosti hraníc s Maďarskom (), Ukrajinou () a Poľskom (). Od hlavného mesta Bratislavy je vzdialené asi .

Obcou prechádza cesta I. triedy 79 severojužného smeru (Vranov nad Topľou – Trebišov). Súčasťou Dvorianok je miestna časť Kinčeš(katastrálne územie Parchovany), ktorá ale v súčasnosti nie je trvale osídlená. V minulosti sa tu nachádzal majer, neskôr plemenársky podnik s dvoma bytovými domami pre jeho zamestnancov. Dnes je areál sídlom poľnohospodárskej firmy AGRO-S, s. r. o.

Katastrálne územie obce susedí na západe s katastrom mesta Sečovce (mestská časť Albinov), na juhu s katastrom obce Hriadky, na juhu tvorí hranicu s katastrami obcí Tušice a Tušická Nová Ves, na severozápade susedí s katastrálnym územím Višňova a na severe s katastrom obce Parchovany.

Podnebie 
Dvorianky sa nachádzajú v miernom podnebnom pásme kontinentálneho rázu, ktoré je charakteristické výraznou amplitúdou medzi letnými a zimnými teplotami, a striedajúcimi sa 4 ročnými obdobiami. V rámci slovenskej klimatickej klasifikácie mesto spadá do teplej klimatickej oblasti, podoblasti mierne suchej a klimatického okrsku s chladnou zimou.

Dejiny 
Archeologické prieskumy odhalili stopy slovanského osídlenia z 7. storočia, čo sú najstaršie doklady o prítomnosti Slovanov v okolí Sečoviec. Prvá písomná zmienka o obci pochádza z listiny uhorského kráľa Belo IV. z roku 1245. Panovník dokumentom potvrdzuje, že šľachtic Ján z Trebišova predal majetky dedín Albun (Albinov) a Techna (Dvorianky) šľachticovi Petrovi, synovi Petra.

Symboly obce 
Podľa Heraldického registra  má obec tieto symboly prijaté 9. marca 1998. Na erbe je motív podľa odtlačku pečatidiel z rokov 1600 a 1786. Heraldický register uvádza, že sa v erbe obce nachádza: „v zelenom štíte na modrej zvlnenej, striebrom sčerenej vodnej hladine plávajúca strieborná labuť v zlatej zbroji.“

Vlajka má podobu štyroch pozdĺžnych pruhov zeleného, žltého, bieleho, modrého v pomere 3:1:1:3. Vlajka má pomer strán 2:3 a ukončená je tromi cípmi, t. j. dvomi zástrihmi, siahajúcimi do tretiny jej listu.

Pečať obce Dvorianky tvorí erb s kruhopisom: „OBEC DVORIANKY“. Pečať obce sa používa na dôležitých úradných dokumentoch a listinách oznamov obecného úradu.

Obyvateľstvo

Náboženstvo 
Viac ako polovica obyvateľov sa hlási ku gréckokatolíkom, potom sú to rímskokatolíci, pravoslávni, reformovaní a iní.

Kultúra a zaujímavosti

Pamiatky 
 Gréckokatolícky kostol Zosnutia Presvätej Bohorodičky, jednoloďová historizujúca stavba s polygonálne ukončeným presbytériom, transeptom a predstavanou vežou z roku 1937. Nachádza sa na mieste staršej murovanej stavby. Interiér je zaklenutý krížovou klenbou. Pred portálom je pristavaný trojosový portikus. Okná sú združené, polkruhovo ukončené s jednoduchými šambránami. Veža je členená pilastrami a ukončená prelamovaným štítom s terčíkom a zvonovitou helmicou s laternou.

Pravidelné podujatia 
 Výstava psov na miestnom futbalovom ihrisku

Referencie

Externé odkazy 
 Oficiálna stránka obce

 
Obce okresu Trebišov